ग्वालियर । मतदान का प्रशिक्षण लेने वाले सभी शासकीय सेवकों से डाक मत पत्र के भरे हुए आवेदन फॉर्म (फॉर्म-12) जरूर प्राप्त करें। साथ ही यदि किसी शासकीय सेवक का नाम मतदाता सूची में नहीं है तो उनसे फॉर्म-6 भरवाएं, जिससे उनके नाम मतदाता सूची में जोड़े जा सकें। यह निर्देश अपर कलेक्टर एवं मतदान दल गठन प्रभारी श्री दिनेश श्रीवास्तव ने मतदान दलों एवं माइक्रो ऑब्जर्वर के प्रशिक्षण के लिए तैनात किए गए अमले को दिए।